CELEX: 32020R1758
Language: fi
Date: 2020-08-28 00:00:00
Title: Komission delegoitu asetus (EU) 2020/1758, annettu 28 päivänä elokuuta 2020, delegoidun asetuksen (EU) 2019/2238 muuttamisesta tiettyjen pohjakalakantojen kalastukseen Pohjanmerellä sovellettavien korkeaan eloonjäämisasteeseen liittyvän vapautuksen ja de minimis -poikkeusten osalta

26.11.2020   
               
               
                  FI
               
               
                  Euroopan unionin virallinen lehti
               
               
                  L 397/1
               
            
         KOMISSION DELEGOITU ASETUS (EU) 2020/1758,
         annettu 28 päivänä elokuuta 2020,
         delegoidun asetuksen (EU) 2019/2238 muuttamisesta tiettyjen pohjakalakantojen kalastukseen Pohjanmerellä sovellettavien korkeaan eloonjäämisasteeseen liittyvän vapautuksen ja de minimis -poikkeusten osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Pohjanmeren pohjakalakantoja ja näitä kantoja hyödyntäviä kalastuksia koskevan monivuotisen suunnitelman vahvistamisesta, purkamisvelvoitteen täytäntöönpanoa Pohjanmerellä koskevien yksityiskohtien erittelemisestä sekä neuvoston asetusten (EY) N:o 676/2007 ja (EY) N:o 1342/2008 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/973 (1) ja erityisesti sen 11 artiklan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston asetuksella (EU) N:o 1380/2013 (2) pyritään lopettamaan asteittain saaliiden poisheittäminen kaikessa unionin kalastuksessa ottamalla käyttöön purkamisvelvoite, joka koskee saalisrajoitusten alaisten lajien saaliita.
                  
               
                     (2)
                  
                  
                     Asetuksen (EU) N:o 1380/2013 9 artiklassa säädetään sellaisten monivuotisten suunnitelmien hyväksymisestä, joihin sisältyy säilyttämistoimenpiteitä asiaankuuluvan maantieteellisen alueen tiettyjä kantoja hyödyntäviä kalastuksia varten. Kyseisissä monivuotisissa suunnitelmissa eritellään purkamisvelvoitteen täytäntöönpanon yksityiskohdat ja voidaan valtuuttaa komissio täsmentämään kyseisiä yksityiskohtia jäsenvaltioiden laatimien yhteisten suositusten perusteella.
                  
               
                     (3)
                  
                  
                     Asetuksessa (EU) 2018/973 vahvistetaan Pohjanmeren pohjakalakantoja koskeva monivuotinen suunnitelma sekä siirretään komissiolle valta antaa delegoituja säädöksiä, joissa eritellään purkamisvelvoitteen yksityiskohdat jäsenvaltioiden laatimien yhteisten suositusten perusteella.
                  
               
                     (4)
                  
                  
                     Alankomailla, Belgialla, Ranskalla, Ruotsilla, Saksalla ja Tanskalla on välitön kalastuksenhoitoetu Pohjanmerellä. Kyseiset jäsenvaltiot esittivät Pohjanmeren neuvoa-antavaa toimikuntaa ja pelagisia kantoja koskevaa neuvoa-antava toimikuntaa kuultuaan 29 päivänä toukokuuta 2019 komissiolle yhteisen suosituksen Pohjanmeren pohjakalakantojen purkamisvelvoitteen täytäntöönpanoa koskevista yksityiskohdista. Yhteistä suositusta muutettiin 7 päivänä elokuuta 2019. Komissio hyväksyi kyseisten suositusten perusteella delegoidun asetuksen (EU) 2019/2238 (3).
                  
               
                     (5)
                  
                  
                     Asianomaiset jäsenvaltiot ja Yhdistynyt kuningaskunta esittivät 8 päivänä marraskuuta 2019 uuden yhteisen suosituksen eräiden delegoidussa asetuksessa (EU) 2019/2238 olevien virheiden ja siitä tahattomasti poisjääneiden seikkojen korjaamiseksi.
                  
               
                     (6)
                  
                  
                     Marraskuun 8 päivänä 2019 esitetyssä yhteisessä suosituksessa ehdotetaan 31 päivään joulukuuta 2021 asti poikkeusta sellaisilla pohjatrooleilla pyydetylle keisarihummerille, joiden troolinperän silmäkoko on vähintään 70 millimetriä ja jotka on varustettu lajitteluristikolla, jonka tankojen väli on enintään 35 millimetriä. Tämä poikkeus perustuu myönteiseen tieteelliseen arvioon (4), ja se sisältyi myös aiempiin poisheittämissuunnitelmiin. Tieteellis-teknis-taloudellinen kalastuskomitea (STECF) korosti kuitenkin vuonna 2018, että kyseistä poikkeusta koskeva tieteellinen näyttö perustui vankkaan lähestymistapaan ja että suurempien laivastojen osalta käytetty validointitekniikka on kohtuullinen (5). Tästä huolimatta delegoidussa asetuksessa (EU) 2019/2238 rajoitettiin tahattomasti ja ilman tieteellisiä perusteita poikkeuksen soveltamisala 31 päivään joulukuuta 2020. Sen vuoksi tätä poikkeusta olisi sovellettava 31 päivään joulukuuta 2021.
                  
               
                     (7)
                  
                  
                     Edellä mainittujen STECF:n arvioiden perusteella delegoituun asetukseen (EU) 2019/2238 sisällytettiin virheellisesti myös velvoite toimittaa viimeistään 1 päivänä toukokuuta 2020 raportti, joka koskee poikkeusta sellaisilla pohjatrooleilla pyydetylle keisarihummerille, joiden troolinperän silmäkoko on vähintään 70 millimetriä ja jotka on varustettu lajitteluristikolla, jonka tankojen väli on enintään 35 millimetriä. Sen vuoksi kyseiseen poikkeukseen ei pitäisi soveltaa velvollisuutta toimittaa lisätietoja.
                  
               
                     (8)
                  
                  
                     Delegoidusta asetuksesta (EU) 2019/2238 on jäänyt vahingossa pois kohta, joka koskee punakampelan saaliiden ja sivusaaliiden eloonjäämisasteeseen perustuvaa vapautusta. Elokuun 7 päivänä 2019 esitetyssä yhteisessä suosituksessa ehdotetaan vapautusta punakampelalle, joka on pyydetty kampelakalojen tai pyöreiden kalojen kohdennetun kalastuksen yhteydessä Seltra-paneelilla varustetulla troolilla, jonka silmäkoko on vähintään 90–99 mm, tai troolilla, jonka silmäkoko on vähintään 80–99 mm. STECF:n mukaan eloonjäämisasteet vaihtelivat eri tutkimuksissa (18–75 %), ja pienempien punakampeloiden eloonjäämisasteiden on osoitettu olevan alemmat (6). Tästä syystä vapautus olisi pitänyt myöntää vain 31 päivään joulukuuta 2020, mutta 6 artiklan 4 kohdassa sitä ei mainita. Lisäksi lisätietojen toimitusvelvollisuuden olisi koskettava myös tätä vapautusta.
                  
               
                     (9)
                  
                  
                     Marraskuun 8 päivänä 2019 esitetyssä yhteisessä suosituksessa ehdotetaan, että tietyillä pohjatrooleilla, joiden silmäkoko on vähintään 120 millimetriä, pyydetylle molvalle olisi myönnettävä de minimis -poikkeus.
                  
               
                     (10)
                  
                  
                     Komission delegoidussa asetuksessa (EU) 2018/2035 (7) myönnettiin de minimis -poikkeus tietyillä pohjatrooleilla, joiden silmäkoko on vähintään 120 millimetriä, ICES-suuralueella 4 pyydetylle säilyttämisen vähimmäisviitekokoa pienemmälle molvalle. Kyseinen poikkeus myönnettiin jäsenvaltioiden esittämän tieteellisen näytön perusteella, jota tuki tieteellinen arvio (8). STECF totesi olevan kohtuullista olettaa, että valikoivuuden parantaminen molvan tahattomien saaliiden vähentämiseksi olisi molvan morfologian vuoksi teknisesti haastavaa. Kyseistä poikkeusta ei sisällytetty delegoituun asetukseen (EU) 2019/2238, koska jäsenvaltioiden alueellisen ryhmän ja komission välisessä viestinnässä tapahtui väärinkäsitys. Sen vuoksi delegoidun asetuksen (EU) 2019/2238 10 artiklaa olisi muutettava kyseisen poikkeuksen sisällyttämiseksi siihen.
                  
               
                     (11)
                  
                  
                     Delegoitua asetusta (EU) 2019/2238 olisi muutettava.
                  
               
                     (12)
                  
                  
                     Koska tässä asetuksessa säädetyt toimenpiteet vaikuttavat suoraan unionin alusten kalastuskauden suunnitteluun ja kalastuskauden taloudelliseen toimintaan, tämän asetuksen olisi tultava voimaan hyvin pian sen julkaisemisen jälkeen. Koska delegoitu asetus (EU) 2019/2238 tuli voimaan 1 päivänä tammikuuta 2020, tätä asetusta olisi sovellettava kyseisestä päivämäärästä,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan delegoitu asetus (EU) 2019/2238 seuraavasti:
            
                        1)
                     
                     
                        Korvataan 3 artiklan 3 kohta seuraavasti:
                        
                           ”3.   Edellä 1 kohdan b alakohdan 1 ja 3 alakohdassa tarkoitettua vapautusta sovelletaan väliaikaisesti 31 päivään joulukuuta 2020. Jäsenvaltioiden, joilla on välitön kalastuksenhoitoetu, on toimitettava 1 kohdan b alakohdan 1 ja 3 alakohdassa säädettyä vapautusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2020. Tieteellis-teknis-taloudellinen kalastuskomitea (STECF) arvioi toimitetun tieteellisen tiedon viimeistään 31 päivänä heinäkuuta 2020.”
                        
                     
                  
                        2)
                     
                     
                        Korvataan 6 artiklan 4 kohta seuraavasti:
                        
                           ”4.   Edellä 1 kohdan c alakohdassa ja 2 kohdassa tarkoitettuja vapautuksia sovelletaan väliaikaisesti 31 päivään joulukuuta 2020. Jäsenvaltioiden, joilla on välitön kalastuksenhoitoetu, on toimitettava 1 kohdan c alakohdassa ja 2 kohdassa säädettyä vapautusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2020. Tieteellis-teknis-taloudellinen kalastuskomitea (STECF) arvioi toimitetun tieteellisen tiedon viimeistään 31 päivänä heinäkuuta 2020.”
                        
                     
                  
                        3)
                     
                     
                        Muutetaan 10 artikla seuraavasti:
                        
                                    a)
                                 
                                 
                                    Korvataan n alakohdassa johdantokappaleen toinen alakohta seuraavasti:
                                    ”tässä alakohdassa säädettyä de minimis -poikkeusta sovelletaan väliaikaisesti 31 päivään joulukuuta 2020. Jäsenvaltioiden, joilla on välitön kalastuksenhoitoetu, on toimitettava vapautusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2020. STECF arvioi toimitetun tieteellisen tiedon 31 päivään heinäkuuta 2020 mennessä;”
                                 
                              
                                    b)
                                 
                                 
                                    lisätään o alakohta seuraavasti:
                                    
                                                ”o)
                                             
                                             
                                                kun kyseessä on pohjakalakantojen kalastus unionin vesillä ICES-suuralueella 4 sellaisia pohjatrooleja (OTB, OTT, PTB) käyttävillä aluksilla, joiden silmäkoko on vähintään 120 millimetriä:
                                                säilyttämisen vähimmäisviitekokoa pienemmän molvan määrä, joka saa olla enintään kolme prosenttia molvan vuotuisista kokonaissaaliista kyseisessä kalastuksessa.”
                                             
                                          
                              
                  
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2020.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä elokuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 179, 16.7.2018, s. 1.
         
            (2)  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).
         
            (3)  Komission delegoitu asetus (EU) 2019/2238, annettu 1 päivänä lokakuuta 2019, tiettyjen pohjakalakantojen kalastusta Pohjanmerellä kaudella 2020–2021 koskevan purkamisvelvoitteen täytäntöönpanoa koskevien yksityiskohtien erittelemisestä (EUVL L 336, 30.12.2019, s. 34).
         
            (4)  https://stecf.jrc.ec.europa.eu/c/document_library/get_file?uuid=f2e28988-14e4-4fdf-9770-0619edd32e64&groupId=43805
         
            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (6)  https://stecf.jrc.ec.europa.eu/documents/43805/2537709/STECF+PLEN+19-02.pdf/0b2566fa-f07c-4215-99a7-3b7aa1a5265e
         
            (7)  Komission delegoitu asetus (EU) 2018/2035, annettu 18 päivänä lokakuuta 2018, tiettyjen pohjakalakantojen kalastusta Pohjanmerellä kaudella 2019–2021 koskevan purkamisvelvoitteen täytäntöönpanoa koskevien yksityiskohtien erittelemisestä (EUVL L 327, 21.12.2018, s. 17).
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf/9798bf87-66be-467a-aeb9-4950cddbddfb